ᱫᱟᱨᱤᱝᱵᱟᱰᱤ

ᱫᱟᱨᱤᱝᱵᱟᱰᱤ ᱫᱚ ᱳᱰᱤᱥᱟ ᱯᱚᱱᱚᱛ ᱠᱚᱱᱫᱷᱚᱢᱟᱲ ᱡᱤᱞᱞᱟ ᱨᱮᱭᱟᱜ ᱢᱤᱫ ᱦᱤᱞ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ " ᱳᱰᱤᱥᱟ ᱨᱮᱭᱟᱜ ᱠᱟᱥᱢᱤᱨ " ᱦᱚᱸ ᱠᱚ ᱧᱩᱢ ᱟᱠᱟᱫᱟ ᱾  (ᱱᱚᱣᱟ ᱵᱟᱱᱟᱨ ᱨᱮᱭᱟᱜ ᱯᱟᱬᱤᱯᱟᱜᱽ ᱤᱫᱤᱠᱟᱛᱮ), ᱱᱚᱣᱟ ᱫᱚ ᱓᱐᱐᱐ ᱯᱷᱳᱴ ᱜᱟᱱ ᱩᱥᱩᱞ ᱟ.ᱱᱤᱡ ᱾ ᱟᱨ ᱳᱰᱤᱥᱟ ᱨᱮᱭᱟᱜ ᱢᱤᱫ ᱵᱟᱰᱟᱭ-ᱟᱱ ᱫᱟᱲᱟᱱ ᱡᱟᱭᱜᱟ ᱠᱟᱱᱟ ᱾

ᱵᱽᱨᱤᱴᱤᱥ ᱡᱩᱜ(ᱚᱢᱚᱲ) ᱨᱮᱭᱟᱜ ᱠᱟᱛᱷᱟ ᱞᱮᱠᱟᱛᱮ ᱥᱮᱫᱟᱭ ᱫᱚ ᱫᱟᱨᱤᱝ ᱥᱟᱦᱮᱵ ᱱᱚᱣᱟ ᱡᱟᱭᱜᱟ ᱨᱤᱱᱤᱡ ᱧᱮᱻᱧᱮᱞᱤᱭᱟ. ᱞᱮᱠᱟ ᱠᱚ ᱵᱚᱨᱫᱷᱚ ᱞᱮᱫᱮᱭᱟ ᱾ ᱱᱚᱣᱟ ᱡᱟᱭᱜᱟ ᱫᱚ ᱟᱡᱟᱜ ᱧᱩᱛᱩᱢ ᱞᱮᱠᱟᱛᱮ ᱠᱚ ᱧᱩᱢ ᱦᱟᱞᱟᱝ ᱠᱮᱭᱟ ᱾ ᱫᱟᱨᱤᱝ ᱫᱚ ᱧᱩᱛᱩᱢ ᱟᱨ ᱵᱟᱰᱤ ᱢᱮᱱᱮᱛ ᱫᱚ ᱟ.ᱛᱩ ᱠᱟᱱᱟ ᱾ ᱚᱱᱟ ᱟ.ᱛᱩ ᱨᱮ ᱫᱚ ᱕᱐% ᱟ.ᱫᱤᱵᱟ.ᱥᱤ ᱠᱚ ᱛᱟᱦᱮᱸ ᱞᱮᱱᱟ ᱾

ᱫᱟᱨᱤᱝᱵᱟᱰᱤ ᱨᱮᱭᱟᱜ ᱡᱷᱚᱛᱩ ᱠᱷᱚᱱ ᱠᱟ.ᱡ ᱛᱟᱯᱽᱢᱟᱛᱨᱟ ᱫᱚ ᱐°C ᱠᱚ ᱨᱮᱠᱚᱰ ᱟᱠᱟᱫᱟ ᱾  ᱱᱚᱣᱟ ᱡᱟᱭᱜᱟ ᱫᱚ ᱚᱫᱟ(ginger) ᱪᱟᱥ ᱵᱟᱥ ᱞᱟ.ᱜᱤᱱ ᱦᱚᱸ ᱵᱟᱰᱟᱭ ᱠᱟᱱᱟ ᱾

ᱥᱮᱱᱚᱜ ᱦᱚᱨ
ᱳᱰᱤᱥᱟ ᱨᱮᱭᱟᱜ ᱨᱟᱡᱽᱫᱷᱟᱱᱤ ᱵᱷᱩᱵᱚᱱᱮᱥᱚᱨ ᱠᱷᱚᱱ(᱓᱐᱒ ᱠᱤᱞᱳ ᱢᱤᱴᱚᱨ) ᱥᱮᱱᱚᱜ ᱞᱟ.ᱜᱤᱱ ᱵᱟᱥ ᱠᱚ ᱧᱟᱢᱚᱜ ᱠᱟᱱᱟ ᱾ ᱫᱟᱨᱤᱝᱵᱟᱰᱤ ᱨᱮᱭᱟᱜ ᱥᱩᱨ ᱨᱮᱞ ᱴᱮᱥᱚᱨ ᱫᱚ  ᱵᱚᱨᱦᱚᱢᱯᱩᱨ ᱠᱟᱱᱟ ᱾ ᱱᱚᱱᱰᱮ ᱠᱷᱚᱱ ᱫᱚ ᱑᱔᱐ ᱜᱟᱱ ᱥᱟ.ᱜᱤᱧ-ᱟ ᱾

ᱵᱚᱨᱦᱚᱢᱯᱩᱨ ᱠᱷᱚᱱ ᱥᱳᱨᱚᱰᱟ ᱦᱚᱨ(ᱱ.ᱦ.-᱕᱙) ᱛᱮ ᱥᱮᱱᱚᱜ ᱠᱷᱟᱱ ᱑᱒᱐ ᱠᱤᱞᱳ ᱢᱤᱴᱚᱨ ᱦᱩᱭᱩᱜ-ᱟ ᱾ ᱵᱽᱷᱚᱸᱡᱱᱚᱜᱚᱨ-ᱜ.ᱩᱫᱚᱭᱯᱩᱨ ᱦᱚᱨ(ᱱ.ᱦ.-᱑᱑᱗) ᱛᱮ ᱠᱷᱟᱱ ᱑᱘᱐ ᱠᱤᱞᱳ ᱢᱤᱢᱚᱨ ᱦᱩᱭᱩᱜ ᱠᱟᱱᱟ ᱾ ᱟᱨ ᱢᱳᱦᱟᱱᱟ-ᱵᱽᱨᱟᱢᱦᱚᱬᱤᱻᱜᱟᱸ ᱦᱚᱨ ᱛᱮ ᱠᱷᱟᱱ ᱑᱔᱕ ᱠᱤᱞᱳ ᱢᱤᱴᱚᱨ ᱦᱩᱭᱩᱜ ᱠᱟᱱᱟ ᱾

ᱱᱚᱣᱟ ᱫᱚ ᱯᱷᱩᱞᱵᱟᱬᱤ ᱠᱷᱚᱱ ᱑᱐᱕ ᱠ.ᱢ.,ᱵᱟᱞᱞᱤᱜᱩᱰᱟ ᱠᱷᱚᱱ ᱔᱙ ᱠ.ᱢ. ᱟᱨ ᱨᱟᱭᱠᱤᱭᱟ ᱠᱷᱚᱱ ᱓᱐.᱕ ᱠ.ᱢ. ᱥᱟ.ᱜᱤᱧ ᱟ.ᱱᱤᱡ ᱾ 

 ᱥᱟ.ᱠᱷᱭᱟ.ᱛ